Innocentius Episcopus seruus seruorum Dei dilectis filiis Abbati  Conuentui Cluniacēsi, salutem  Apostolicam benedictionem. Cum a nobis petitur quod iustum est  honestum, tam vigor æquitatis quam ordo exigit rationis, vt vel per sollicitudinem officij nostri ad debitum perducatur effectum. Ea propter, dilecti in Domino filij, vestris iustis postulationibus gratum impertientes assensum, grangiam de Mercurij-curte, quam dilectus filius nobilis vir Theobaldus Comes Trecensis cum omnibus pertinentiis suis vobis caritatiue cōcessit, sicut eam iuste ac sine controuersia possidetis, vobis  per vos Ecclesiæ vestræ auctoritate Apostolica confirmamus,  præsentis scripti patrocinio communimus. Nulli ergo omnino hominum liceat hāc paginam nostræ confirmationis infringere, vel ei ausu temerario contraire. Si quis autem hoc attentare præsumpserit, indignationem omnipotentis Dei,  beatorum Petri  Pauli Apostolorum eius se nouerit incursurum. Datum Romæ apud S. Petrum, IIII. Nonas Maij, Pōtificatus nostri anno primo.